Αξιότιμοι κ Ζώρα, κ Καρακάση, και κ Κοντάκη

Ο Παναγιώτης Ρούσσος, γένημα-θρέμα του Τμήματος Ιατρικής του Πανεπιστημίου Κρήτης είναι ένας απο τους 104 νέους ερευνητές απο όλα τα πεδία της επιστήμης, που βραβεύθηκαν φέτος απο τον πρόεδρο Ομπάμα για το μοναδικά εξαίρετο έργο τους, που δείχνει οτι αποτελούν το
αναπτυξιακό κεφάλαιο και μέλλον των επιστημών στις ΗΠΑ:

<https://www.whitehouse.gov/the-press-office/2016/02/18/president-obama-honors-extraordinary-early-career-scientists>

Ο Παναγιώτης αποφοίτησε το 2004 απο το Τμήμα Ιατρικής του Πανεπιστημίου Κρήτης, τελείωσε το MSc στις Νευροεπιστήμες του ιδίου Τμήματος το 2006 και το διδακτορικό του στην ψυχιατρική γενετική το 2010 στο εργαστήριο του Παναγιώτη Μπίτσιου. Κατόπιν, τελείωσε την
ειδικότητα της Ψυχιατρικής στο Ichan School of Medicine στο Mount Sinai της Νέας Υόρκης όπου είναι τώρα Επίκουρος Καθηγητής Ψυχιατρικής και Γενετικών/Γενομικών Επιστημών.
[http://www.mountsinai.org/profiles/panagiotis-roussos](http://www.mountsinai.org/profiles/panagiotis-roussos%22%20%5Ct%20%22_blank)

Εκτός απο το βραβείο Ομπάμα, έχει βραβευθεί με το NARSAD Young Investigator Award το 2013, με το Early Academic Career Award της American Psychiatric Association (APA/Merck) το 2012 και το Outstanding Resident Award του National Institute of Mental Health το 2010.

Ο Παναγιώτης Ρούσσος είναι εξωτερικός-προσκεκλημένος διδάσκων στο MSc Νευροεπιστημών του Τμήματος Ιατρικής του Πανεπιστημίου μας και παραμένει στενά συνεργαζόμενος με την ερευνητική ομάδα του Αναπληρωτή Καθηγητή Ψυχιατρικής Παναγιώτη Μπίτσιου και την ερευνητική ομάδα τηςΚαθηγήτριας Μοριακής Βιολογίας-Αναπτυξιακής Νευροβιολογίας Δόμνας
Καραγωγέως.

Ο Παναγιώτης Ρούσσος είναι τιμή και διαφήμιση για την Ελλάδα και το Πανεπιστήμιο Κρήτης ειδικά. Δεδομένου οτι τα επιτεύγματά του στο πεδίο της αιτιολογίας των νευροψυχιατρικών νόσων μόλις άρχισαν, προβλέπεται μια μακρά και λαμπρή πορεία σε διεθνές επίπεδο.

Νομίζω οτι πρέπει να ενημερωθούν οι αρχές και το κοινό του Πανεπιστημίου και τουλάχιστον ο τοπικός τύπος απο το γραφείο Δημοσίων Σχέσεων (συν-παραλήπτης αυτού του email).

Με εκτίμηση

Παναγιώτης Μπίτσιος

Αν. Καθηγητής Ψυχιατρικής

τηλ: 2810 394610, mail: bitsiosp@uoc.gr